Tidligere på Shogun…
Se hvem det er!
Han er i live!
Fortell ham om den motbydelige og skitne slekten du kommer fra.
Jeg er datteren til avdøde lord Akechi Jinsai.
Min fars lord var Kuroda-sama, herskeren av Japan før taikoen.
Faren min drepte ham av kjærlighet for riket.
Gå vekk!
Brutaliteten til mannen din er ikke din feil.
Vi bør ikke ses sammen.
Fra i dag av vil de eneste ordene vi deler, være fra andres lepper.
Far!
Far. Se…
Mor!
Jeg er glad for at du er trygt tilbake, lady Ochiba.
Jeg ble fortalt at Rådet ble utmanøvrert.
Tiden for politikk er over.
Rådet skal svare for meg.
AZUCHI SLOTT 22 ÅR TIDLIGERE
Dette er Mariko.
Hun er datteren til Akechi Jinsai, den nye vasallen min.
Ønsk henne velkommen.
Hvorfor er de så sinte på hverandre?
Akechi, vent…
Vær tålmodig.
Jeg vet hva du føler…
Nå er ikke tiden.
Legg deg igjen.
Du drømmer bare.
Jeg forstår ikke hvorfor han gjør dette…
Ekteskapet ditt med Buntaro vil være en allianse
som vil bringe begge familier glede.
Det er en vits.
Du vet at Toda-klanen er en verdiløs allianse.
Men faren din verdsetter deg.
Så hvorfor vil han ha meg vekk?
Mariko.
Etter alle disse årene forstår jeg deg ennå ikke.
Vi er privilegerte.
La oss ikke dvele ved ting vi ikke kan kontrollere.
Mariko, min kjære datter.
Det er leit at du har så mange spørsmål.
Du har alltid vært et lydig barn,
men nå ber jeg deg tjene et større formål.
Plikten din er det viktigste.
Det finnes ingenting annet.
BASERT PÅ ROMANEN AV JAMES CLAVELL
SHOGUN
KAPITTEL SEKS: LADIES OF THE WILLOW WORLD
Vi har lidd så store tap.
Det kan føles som en uutholdelig byrde.
Men når du dør, har du levd.
Det er en bekreftelse på livet.
Anjin.
Kom hit.
Under jordskjelvet
reddet anjinen livet mitt for andre gang.
Jeg vil gi ham
et len i nærheten av Kanagawa verdt 600 koku.
For ditt heltemot
vil han gi deg et len
som vil gi en årlig lønn på 600 koku.
Han er nå Kantos sjefsadmiral
og general for kanonregimentet vårt.
Han har også utnevnt deg som sin sjefs- admiral og general for kanonregimentet.
Alle de som døde…
Døden deres vil ikke være bortkastet.
Tusenvis av døde.
Det rapporteres at det er enda verre i nord.
Vi vil aldri kunne kjempe mot Ishido slik.
Så…
Anjinen kommanderer kanonregimentet nå?
Det var Toranagas avgjørelse.
Hæren var min, men nå er den ute av min kontroll.
Uansett…
At en barbar…
Hva snakker du om?
Styrkene våre er i grus.
Når som helst blir vi dratt inn i denne nytteløse krigen,
og du bekymrer deg kun for én barbar?
Tid for å skrive et nytt testamente.
Fader vår, du som er i himmelen,
la ditt navn holdes hellig,
La ditt rike komme, la din vilje skje på jorden som i himmelen.
Gi oss i dag vårt daglige brød.
Forlat oss vår skyld,
som vi òg forlater våre skyldnere.
Led oss ikke inn i fristelse,
men frels oss fra det onde.
Riket er ditt,
og makten og æren i evighet.
- Amen. - Amen.
Lord, jeg skammer meg over måten jeg har skjemt deg ut.
Ikke meg.
Du har skjemt ut husholdningen din
og hjemmet til hatamotoen min.
Jeg er ikke lenger til nytte for deg.
Jeg mister kontroll når jeg er sammen med henne.
Så skill deg.
Tilgi meg, vær så snill…
Ikke nå etter alle disse årene.
Etter hennes fars svik
trodde jeg hun ville være takknemlig for at jeg sparte livet hennes.
Men hun har alltid vært iskald.
Hun ber om døden igjen og igjen.
Det har gått årevis, og isen har ikke smeltet.
Men…
Det er annerledes med ham.
Mariko gjør bare det jeg ber henne om,
noe som er mer enn jeg kan si om deg.
Jeg beordrer deg
til å isolere deg fra henne i sju dager.
Anjin.
Anjinen ba om å få snakke med meg.
Si at det som skjedde med hæren hans, er leit.
Han sier at det som skjedde med hæren din, er leit.
Men jeg må spørre hvorfor han ga meg kanonregimentet sitt i går kveld.
Gavene du æret ham med…
Han vil vite hvorfor.
Stiller han spørsmål ved generøsiteten min?
Han spør om du avslår dem.
Det dreier seg ikke om å avslå.
Jeg har forklart dette til ham.
Jeg klarer ikke å tjene ham slik han ønsker.
Så jeg ønsker å dra.
Han kan ikke fullføre tjenesten du ber om.
Han sier at han ennå vil forlate Japan.
Hvilken tjeneste foretrekker han?
Han spør hvilken tjeneste du vil ha.
Om jeg skal bli i Japan,
vil jeg igjen be formelt om å få tilbake skipet mitt…
Han ber om å få tilbake skipet sitt.
…så jeg kan seile mot hans og mine fiender,
portugiserne.
Så han kan seile mot portugiserne.
Som hans sjefsadmiral
finnes det måter jeg kan ramme fiendene hans.
Jeg kan angripe det portugisiske svarte skipet til havs
og ramme handelen i havnen til hans katolske rivaler i Rådet.
Jeg har hørt at de heter Kiyama og Ohno.
Det vil strupe tilførselen av portugisisk katolsk rikdom og makten som medfølger
og som til slutt vil vendes mot ham og landet hans.
Dette er ikke i lordens interesse.
Beklager, skal du oversette?
Anjinen vil angripe det svarte skipet
for å ramme handelen i havner kontrollert av katolske regenter.
Hvorfor skulle jeg angripe en vennlig nasjon?
Han sier at Portugal er en vennlig nasjon,
og at han aldri ville ha angrepet skipet deres.
Portugiserne er ikke her for Japans eller Toranaga-samas beste.
De vil berike seg i deres Guds navn.
Hvorfor gir du deg ikke?
Hva krangler dere om?
Beklager. Jeg påminnes om at en tolk kun bør tolke.
Siden du er tolken min og ingenting annet,
ber jeg deg høflig om å si til ham at Portugal kun bryr seg om profitten sin.
Han tror at portugiserne kun er her for profitt.
Jeg diskuterer ikke dette mer.
Det var alt.
Du blir.
Er det noe mellom deg og anjinen?
Ingenting.
Kun ord.
Jeg tolererer ikke uro i klanen min.
Vi er farlig nære nederlag.
Jeg forstår.
Man kan ikke sette seg høyere enn formålet.
Anjinens forespørsel innvilges ikke.
Men arranger en kveld på et bordell for ham for å få ham på andre tanker.
Lei den beste kurtisanen deres.
Jeg skal forhandle personlig.
Og bli med ham.
Som tolk.
I tilfelle han snakker mens han deler pute.
Ishido har tatt regentene som gisler.
De er innesperret i slottet med familiene sine.
Han tvinger dem til å stemme mot Toranaga.
Vi drar nå.
Kom, denne veien.
Skynd deg, Shizu. Opp på denne.
Hun klarer det ikke.
Vi vil bare sinke dere.
Du må advare Toranaga selv.
Nei.
Vær så snill, jeg bønnfaller deg.
- Fort! - Beklager.
Ble nektet adgang ved porten. Det er verre enn vi trodde.
Hva har skjedd, Deres Eminense?
Osaka slott er stengt.
Ishido hevder det er en sammensvergelse for å drepe etterkommeren. Han beordret…
Han beordret at ingen regent får dra
før de får valgt det femte medlemmet og dømt Toranaga til døden.
Dette er hennes verk.
Lady Ochiba?
Kampanjen for å eliminere Toranaga har akselerert siden hun kom tilbake.
Den kvinnen har ikke slik makt.
Ikke undervurder henne, Deres Eminense.
Barn av en myrdet busho.
Den eneste som ga taikoen en etterkommer.
Og hun hater kirken.
Jeg tror tiden er inne for at vi vender oss mot Toranaga som en alliert.
Den mannen er en Minowara, Martin.
Jeg har aldri forstått taket han har på deg.
La oss be for at vi kan få ham på vår side når dette er over.
Lady Ruri!
Kle på deg.
Du må dra nå.
Faren din ble drept i Kyoto.
Kom aldri tilbake.
Mor…
Du må gå nå.
Han dreper den falske vasallen
Vi er den kvinnens fanger.
Det tjener ingen å si slikt.
Dette vil snart være over.
Når?
Når den femte regenten er bekreftet og trusselen Toranaga er eliminert.
Da vil Ishido frigi gislene.
Vi vil alltid være gislene deres nå.
Vi er bare marionetter.
Det er slutten for riket.
Er dette fredsepoken taikoen vår kjempet for å skape?
Vi må passe oss.
Tull.
Ishido er kun taikoens foretrukne læregutt.
Flink til noen ting, aldri utmerket.
Du velger feil alliert.
Kjære lady Ochiba
Det var leit å høre om din fars død.
Forferdelige hvor maktesløse vi er overfor skjebnen.
Vi er bare småstein som skyves og dras av strømmen.
Mannen min er Japans hersker,
og jeg klarte ikke å gi ham en etterkommer. Visste du det?
Dette har vært i familien min i over hundre år.
Det er det eneste av sitt slag.
Jeg vil gi det videre til ledsageren som kan bære frem en sønn for oss.
Du vil bli kjent som "Ochiba no kata" fra nå av.
En kvinne som har mistet alt hun hadde.
Men hun kan også ta det tilbake.
Hun må stirre fryktløst inn i skjebnens nådeløse øyne…
og bli sett.
Om vi får en sønn
Vil prestisjen spre seg i alle retninger…
Lord Ito,
fremstillingen din av vår døde mester var dyptgripende.
Takk, lord Ishido.
Jeg er kun et svakt glimt sammenlignet med hans glødende lys.
Samme her.
Da jeg var ung,
så jeg opp til taikoen som bevis
for at selv en bonde som meg kunne nå langt.
Noen er født under faner av storhet,
andre må oppnå det selv.
Noh-ferdighetene dine er enestående, lord Ito.
Men du er høyere enn taikoen jeg tjente.
Om jeg bare kunne bli kortere.
En liten feil.
Jeg tar det seriøst.
Skuespill er min store lidenskap.
Hva med politikk?
Har du hørt om sammensvergelsen mot etterkommeren?
Toranagas provokasjon må stoppes.
Vil du bli med i Rådet og stemme for hans død?
Jeg er takknemlig for visdommen du viste ved å foreslå lord Ito.
Under all min tid med taikoen
har han aldri snakket om en kvinne som han snakket om deg.
Jeg begynner å forstå hvorfor.
Jeg savner taikoens styrke.
Jeg også.
Det er som om vi lever i skyggen av ham.
På de fleste måter.
Men til slutt sviktet han.
Han klarte ikke å bli kvitt Toranaga.
Hvorfor hater du ham så mye?
Eliminer Toranaga,
så vil det bli din skygge vi snakker om.
Hele Osaka tilhører Ishido nå.
Dere er heldige som slapp unna i live.
Dette er galskap.
Faren min har alltid vært lojal mot etterkommeren.
Det er de som konspirerer!
Våre allierte presses til å bli fiendene våre
for hver dag som går.
Om de ikke gjennomskuer denne obskøniteten og protesterer.
Om vi venter på det, vil det være for sent.
Tiden er inne
for Rød himmel.
Hva er Rød himmel?
En plan som ble formulert for lenge siden.
Ett enkelt og voldsomt stormangrep på Osaka slott.
Vi eliminerer Rådet og danner en ny regjering.
Med Toranaga som eneherskende regent.
Shogun…
Et angrep på Osaka er som å kvele deg selv.
Ishidos allierte kontrollerer byen.
Lord Toranagas halvbror,
Saeki Nobutatsu. Vi kan slå oss sammen med ham.
Det vil ikke være nok.
Hva ville du ha gjort, Omi?
Et femte medlem av Rådet, som lyder Ishido,
vil bety dødsdom for deg.
Da blir det Rød himmel.
Det kan kanskje fungere, men…
Hvorfor risikere det når vi ennå har tid?
Vi har ikke tid til å vente.
Far,
ta tilbake vår families arv og bli shogun.
Du har aldri tapt et slag…
Fordi jeg har aldri vært den som startet et!
Det blir ingen Rød himmel.
Jeg har aldri ønsket å bli shogun,
og det vil jeg aldri.
Gi meg en plan som ikke betyr den sikre død.
Beklager kort varsel, Gin,
men Toranaga ba meg
spørre om lady Kiku er ledig i kveld.
For en ære.
Og så fint lakkarbeid.
Den er dessverre ikke spesiell.
Jeg skammer meg over at vi må bruke den,
men så mye ble ødelagt under jordskjelvet.
Det vil være en ære for lady Kiku å betjene denne klienten.
Men,
jeg må refundere til andre som bestilte henne.
Brannene etter jordskjelvet
gjorde at stakkars Kiku fikk fire kosoder ødelagt av vann.
Vanskelige tider for oss alle.
Fem hundre monme er akseptabelt.
Beklager, kanskje jeg ikke var tydelig nok.
Jeg vil ikke kjøpe alle tehusene i Izu,
kun ladyens tjenester én kveld.
Jeg vet ikke om du har hørt om tehuset mitt,
men du må forstå at dette ikke er et vanlig bordell.
Det finnes ikke maken til det i hele Japan.
Ladyene mine er førsteklasses kunstnere.
De beriker sinnet og pleier ånden.
Jeg forsikrer deg om
at prisen er fortjent.
Hundre monme, da.
Fire hundre er det laveste jeg kan gå.
Lord Toranaga vil vel ha en fin kveld.
Beklager,
lady Kiku er ikke til lord Toranaga.
Hun er en gave til anjinen.
Han er hatamoto nå
og sjefsadmiral for lord Toranagas kanonregiment.
Jeg vil tro at 200 monme er nok.
Skal du også være sammen med ham?
Det er bare…
Jeg har hørt at du og anjinen aldri blir sett fra hverandre.
Det er plikten min å oversette, ja.
Da tror jeg du vil like tiden du tilbringer i tehuset mitt.
Noen kaller det Piletrærnes verden,
for ladyene mine er som vannliljer i en innsjø.
Det er ingen nysgjerrige blikk som i verden utenfor.
Alt dette garanterer jeg for så lite.
Tre hundre monme er nok.
Dere vil være våre verdsatte gjester.
Lady Gin sier at jeg med lord Toranagas støtte
kan bli den best likte kurtisanen i Kanto.
Jeg forstår ikke hvorfor lord Toranaga
verdsetter barbaren så høyt.
Barbaren betyr ingenting for meg.
Dette er en stor ære du har blitt gitt.
Kiku er den mest ettertraktede kurtisanen i Izu.
Det er ikke æren,
men det at jeg ikke forstår hvorfor den blir gitt meg.
Koner som meg har vanligvis ikke lov til å gå inn.
Men i dette tilfellet har det blitt gjort et unntak.
Vet Toranaga-sama om…
Det er ingenting å vite.
Gins tehus er berømt for sine mange undre,
men du må være forsiktig.
Alt vi gjør, blir observert.
Jeg håper dere vil like deres private kveld.
Hva skal jeg si?
Det sømmer seg å dele reaksjonen din.
Si at hun er vakker.
"Sonata wa utsukushii."
Det er en ære å tjene anjinen denne vakre kvelden.
Og jeg er takknemlig for at lady Mariko også har kommet hit.
Det føles som om vi blir overvåket.
Vi må prøve å gjøre dette så fornøyelig som mulig.
Hvordan skal jeg gjøre dette fornøyelig?
Ved å ikke lage oppstyr. For begge våres skyld.
Komplimenter måten hun heller saken din.
Det er en sjelden kunst.
Kurtisaner som Kiku-dono har studert det i årevis.
Du heller veldig bra.
Anjinen komplimenterer serveringen din.
Jeg forestiller meg at det er annerledes enn i hjemlandet hans.
Hun antar at det er annerledes enn der du er fra.
Det vil jeg si.
Der jeg kommer fra, er ikke prostituerte så presentable
eller nysgjerrige.
Det virker som han foretrekker hjemlandet sitt.
Får jeg lov?
Hvorfor ikke?
Bra helling igjen.
Hana, se der kannen var.
Hva ser du?
Jeg ser ingenting, storesøster.
Du ser hvor kannen ikke er lenger.
Tilstedeværelse føles sterkest i fravær.
Ja, storesøster.
Kiku-dono lærer sin unge lærling om tomrom og dets symbolikk.
Mariko.
Vi er på et privat sted.
Mørkt, om man vil ha det mørkt.
En kvinne kan ikke overse at en annen lider.
Kanskje anjinen vil la meg forklare
hvorfor Piletrærnes verden er blant de høyest verdsatte stedene som finnes.
Hun ønsker å forklare deg meningen med Piletrærnes verden.
Folk som kommer til dette stedet, har noe de ønsker å glemme.
Kjedsomhet, smerte, vanskeligheter eller skuffelse.
De fleste kommer for å flykte
fra kjedsomhet, smerte, vanskeligheter eller skuffelse.
De tror at dette stedet handler om fysisk nytelse.
De tror at dette stedet handler om fysisk nytelse,
noe det gjør.
Men det kan være mer.
Folkene jeg møter…
Folkene hun møter, ønsker andre liv eller omstendigheter.
De vil være alle andre steder enn der de var.
Jeg tilbyr deg lindring av dette.
Jeg tilbyr deg lindring av dette
og trygghet til å skape ett perfekt øyeblikk
du vil leve fullt ut.
La øynene hvile på det du begjærer.
Min nakne kropp.
Slik jeg er med ingenting mellom oss.
Jeg ber deg omfavne åpenheten min.
Jeg ber deg.
…om å være her med meg nå.
Jeg vil invitere anjinen til et privat rom.
Hun inviterer deg til å bli med henne.
Blir du med?
Det må være kun du.
Alt faren min gjør, er å lesse ham ned med gaver.
Lykken ser ut til å smile til ham.
Si til lady Kiku at jeg ikke får takket henne nok.
Han uttrykker takknemligheten sin.
Be ham komme på besøk igjen.
Jeg ser frem til det.
Hun er beæret.
Hvordan gikk det?
Anjinen var fornøyd med gaven sin.
Kiku er eksepsjonell.
Mariko,
hva husker du av barndommen din?
Jeg husker at du hadde et nært forhold til Ochiba no kata.
Hun het Ruri da.
Etter hun ble Ochiba no kata,
har jeg ikke sett henne.
Måten hun kriger mot oss…
Hva kan ha gjort henne til kvinnen hun er i dag?
Skjebnen.
Prøvelser.
Vi har alle ting vi må krige mot.
Men de fleste av oss gjør det med ære.
Tilgi meg,
men de fleste av dere er menn.
En mann går til krig av mange grunner.
Erobring,
stolthet,
makt.
Men en kvinne…
er bare i krig.
Faren din sa til meg
at han ønsket at du ble født som mann.
Nå skjønner jeg hvorfor.
Han hadde store planer for deg.
Da skulle han ha giftet meg bort bedre.
Mariko,
visste du ikke?
Det var planen hans.
Å gifte deg bort.
Å få deg så langt unna kampen hans som mulig.
Slik at du skulle overleve
og dra tilbake en dag for å fullføre den.
I alle disse årene må du ha visst…
Jeg har sviktet ham.
Nei, Mariko.
Krigen din er ikke over.
Tiden for diskusjon er nå over.
Lord Ito er lojal mot etterkommeren og Rådet hans.
La oss stemme som én.
Ja til Ito.
Hva sier du, Sugiyama?
Beklager.
Men nei.
Det finnes ingen bevis for en sammensvergelse mot etterkommeren.
Jeg stemmer ikke
før alle gislene er frigitt.
Gislene?
Du vanærer ønskene til vår store taiko.
Du vanærer dette rikets mest lojale tjener.
Jeg er den eneste her
som tjener riket.
Det vil bety en utsettelse.
Det er det ingen tvil om.
Jeg vil foreslå å stille Sugiyama for riksrett,
så kan planene tas videre.
Beklager, men jeg vil vite…
Når er "så"?
Vær tålmodig, vær så snill.
Du er som et barn.
Du aner ikke hvilken fiende du står overfor.
Du har spurt meg før
om hvorfor jeg har slike følelser mot Toranaga.
Det begynte i barndommen min i Azuchi.
Alle de årene jeg så ham…
hviske
og konspirere.
Ja, det var Akechi Jinsai som drepte faren min…
men Toranaga planla det.
Hans skjulte hensikter er ikke skjulte for meg.
Alvorlige beskyldninger.
Si dem offentlig, så vil dette være raskt over.
Hva er poenget?
Ingen av dere kan stoppe ham.
Har du hørt hva jeg gikk gjennom
for å gi taikoen en sønn?
Ingen andre klarte det.
Hundrevis av kvinner, ledsagere…
Ikke Daiyoin heller.
Daiyoin, som dopet meg ned med bitre urter
og tvang meg til å gjøre unevnelige ting for å bli gravid.
Kun jeg ble moren til etterkommeren.
Vet du hvordan?
Ved å få skjebnen til å se på meg.
Slik at jeg kunne
klore ut øynene dens.
Kone, våkne! Vi forlater slottet.
Våkne!
Det var feil
å ta en simpel byråkrats side.
Det er alt du noensinne vil være.
Lord Sugiyama er død.
Drept av banditter mens han prøvde å forlate Osaka.
Ishido vil snart kontrollere Rådet.
Jeg forventer å bli
stilt for riksrett på falskt grunnlag.
Det vil bli erklært krig mot klanen min.
Jeg vil ikke ha landområder.
Jeg vil ikke ha ære.
Men om en forræder setter taikoens etterkommer i fare,
må jeg forsvare ham.
Da blir det Rød himmel.
Vi sender beskjed til broren min og ber om hans støtte,
så stormer vi Osaka og utsletter fiendene våre.
Tiden er inne.
Oversatt av: Magne Hovden